གཞན་ཡང་སྤྱི་འཐུས་སྐུ་ཚབ་ཚོགས་ཆུང་ནས་མངའ་སྡེའི་གསང་བདེ་ལས་ཁུངས་ཀྱི་སྤྱི་ཁྱབ་མཆོག་༼སྐུ་ཞབས་ཁོང་ནི་མངའ་སྡེའི་སྤྱི་ཁྱབ་བློན་ཆེན་མཆོག་དང་ཐུགས་འདྲིས་ཆེན་པོ་ཡོད་པ་ཞིག་དང་།ལྷག་པར་༸གོང་ས་མཆོག་མངའ་སྡེ་འདིར་ཆིབས་བསྒྱུར་ནམ་ཕེབས་སྐབས་༸སྐུའི་ཉེན་སྲུང་ཐད་དམིགས་བསལ་ཐུགས་འགན་བཞེས་མཁན་ཞིག་ཡིན་འདུགདང་མཇལ་འཕྲད་གནང་སྟེ།སྐུ་ཞབས་ཁོང་གིས་ལྷོ་སྤྱི་ལས་ཁུངས་དང་ལྷན་འབྲེལ་ལམ་དམ་ཟབ་ཐོག་རྒྱུན་དུ་བོད་མིའི་བདེ་འཇགས་ཐོག་ཐུགས་འཁུར་ཆེ་བཞེས་གནང་བར་སྤྱི་འཐུས་སྐུ་ཚབ་ཚོགས་ཆུང་ནས་ཐུགས་རྗེ་ཆེ་ཞུས་གནང་བ་དང་འབྲེལ།འབྱུང་འགྱུར་ཡང་བོད་མིའི་སྒྲིག་འཛུགས་ཀྱི་སྐུ་ཚབ་ལྷོ་སྤྱིར་བཀའ་སློབ་དང་མཐུན་འགྱུར་སྔར་བཞིན་ཡོང་བའི་འབོད་སྐུལ་ཞུས་གནང་ཡོད་འདུག